**Prijedlog obrasca za pripremu nastave koja implementira razvoj ključnih kompetencija**

**Ime/na i prezime/na nastavnika: Vera Popović - profesor fizike i hemije**

**Ana Đurđić - profesor matematike**

**Lola Đukanović - profesor razredne nastave**

**Rajka Antović - profesor razredne nastave**

**Biljana Perišić - profesor razredne nastave**

**Škola: OŠ „Jagoš Kontić“ Nikšić**

|  |  |
| --- | --- |
| **1. Predmet/predmeti, integrisana nastava, Vannastavna/vanškolska aktivnost:** | **Integrisana nastava**  Hemija (VIII razred)  Matematika (VI razred)  Poznavanje društva (V razred)  Priroda (IV razred)  CSBH jezik i književnost (II razred) |
| **2. Tema** (za projekt/ integrisanu nastavu/ aktivnost) / | **Projekat „Vode zavičaja“ -** Obilježavanje Međunarodnog dana voda |
| **3. Obrazovno/ vaspitni ishod** (za predmet)**:** | **Hemija:** *Na kraju učenja učenik/ca će moći da klasifikuje rastvore u zavisnosti od njihove strukture.*  **Matematika:** *Na kraju učenja učenik/ca će biti u stanju da objasni proširivanje skupa prirodnih brojeva na skup razlomaka, računa sa razlomcima primjenjujući pravila i redosljed računskih operacija i primjenjuje stečena znanja u rješavanju praktičkih zadataka.*  **Poznavanje društva:** *Na kraju učenja učenik/ca će moći da obrazloži i vrednuje uticaj privrede na razvoj društva.*  **Priroda:** *Na kraju učenja učenik/učenica će moći da razlikuje i razvrstava živa bića i životne zajednice na osnovu njihovih osobina, povezuje živa bića odnosima ishrane i navodi uticaj čovjeka na okolinu.*  **CSBH jezik i književnost:** *Na kraju učenja učenik će biti sposoban da nakon slušanja, čitanja i analize kraćih neumjetničkih tekstova izdvoji i klasifikuje najbitnije podatke, uporedi ih i dopuni i stvori sličan tekst.* |
| **3. Ishodi učenja**  (iz službenog programa za određeni predmet) | **Hemija:**  Na kraju učenja učenik/ca će moći da  - predstavlja načine za prečišćavanje vode;  - predlaže mjere za smanjenje zagađenja vode i poboljšanje njenog kvaliteta.  **Matematika:**  Na kraju učenja učenik/ca će moći da:  - obradi i prikaže podatke linijskim diajgramom, tabelom, dijagramom sa stupcima ili kružnim dijagram primjenom aritmetičkih znanja i znanja o procentu.  **Poznavanje društva:**  Na kraju učenja učenik/ca će moći da:  - analizira stepen ugroženosti životne sredine i razgovara o nužnosti zaštite prostora;  - objasni značaj bezbjedne i zdrave životne sredine, koju karakterišu dobro uređene javne i zelene površine;  - vrednuje uticaj privrede na sredinu s ekološkog aspekta.  **Priroda:**  Na kraju učenja učenik/ca će moći da:  - opiše životne zajednice u svom mjestu;  - protumači načine na koje čovjek pozitivno i negativno utiče na okolinu.  **CSBH jezik i književnost:**  Na kraju učenja učenik/ca će moći da:  - iskaže svoje razumijevanje teksta;  - iznese svoja iskustva o istoj temi;  - sam stvara kraće tekstove po ugledu na pročitane ili slušane. |
| **4. Ključne kompetencije**  (aktivnosti učenika i oznaka ishoda učenja KK čijem se postizanju doprinosi kod učenika) | **1. Kompetencija pismenosti:**  Čitanje i dobro razumijevanje pisanih informacija iz različitih izvora; obogaćivanje vokabulara; pisanje; usmeno komuniciranje i saopštavanje (1.1.1.; 2.1.1.; 1.1.2.; 1.1.5.; 2.1.6.; 1.1.8.; 2.1.9.).  **2. Kompetencija višejezičnosti:**  Poznavanje vokabulara i gramatike engleskog jezika i razumijevanje univerzalnih poruka - u konkretnom slučaju ekoloških (2.2.6.)  **3. *STEM:***  Razvijanje funkcionalnog matematičkog znanja za prikupljanje, obradu i predstavljanje podataka iz svakodnevnog života (1.3.13.; 2.3.6.; 2.3.11.; 2.3.15.).  **4. *Digitalna kompetencija:***  Izrada PPT, pretraživanje interneta i razvijanje medijske pismenosti (1.4.3.; 1.4.8.; 2.4.6.; . 2.4.7.; 2.4.10.).  **5. *Lična, socijalna i kompetencija učenja kako učiti***  Razvijanje/usavršavanje sposobnosti vršenja samoprocjene, tj. preispitivanja lične (ne)odgovornosti (1.5.1.; 1.5.12.; 2.5.8.; 2.5.16.).  **6. Građanska kompetencija:**  Davanje ličnog/zajedničkog doprinosa u očuvanju prirodnih resursa u zavičaju kroz konkretne aktivnosti (1.6.5.; 1.6.16.; 2.6.9.; 2.6.16.).  **7. *Preduzetnička kompetencija:***  Osnaživanje inicijative, kako lične, tako i zajedničke za pretvaranje ideja u akciju očuvanja voda u zavičaju (1.7.7.; 1.7.11.; 2.7.4.).  ***8. Kompetencija kulturološke svijesti i izražavanja***  Izražavanje vlastitih ideja na kreativan način u vezi sa značajem sopstvene/zajedničke uloge u društvu (1.8.4.; 2.8.2.; 2.8.4.). |
| **5. Ciljna grupa /razred** | Učenici II, IV, V, VI i VIII razreda |
| **6. Broj časova i vremenski period realizacije** | Broj časova: 4 (iz svih nastavnih predmeta)  Tri sedmice, II polugodište školske 2020/21. godine |
| **7. Scenario -** strategije učenja i njihov slijed, iskazan, kroz  **aktivnosti učenika** | **Hemija (učenici VIII razreda):**  Rad po grupama koje imaju zadatak da:  1. objasne kako smanjiti potrošnju vode (drvo problema)  2. istražuju koje ljudske aktivnosti zagađuju vodne resurse u zavičaju (PPT)  3. navode načine zaštite vode od hemikalija koje su u svakodnevnoj upotrebi u domaćinstvu (mapa uma)  4. određuju kvalitet vode kroz posmatranje i procjenu njenih spoljašnjih karakteristika i prisustvo organskih jedinjenja (izvještaj)  **Matematika: (učenici VI razreda)**  Analiziraju (statističke) podatke o vodnom potencijalu zavičaja i primjenom aritmetičkih znanja i znanja o procentima obrađuju i prikazuju podatke na posterima u vidu dijagrama.  **Poznavanje društva (učenici V razreda)**  Prikupljaju mišljenje stručnjaka iz relevantnih organizacija civilnog sektora koji se bave zaštitom životne sredine, ali sa akcentom na zaštitu voda i izdvajaju jedinstveni zaključak kroz poster sa Venovim dijagramom.  **Priroda (učenici IV razreda)**  Posjećuju, posmatraju i diskutuju o životnoj zajednici u svome okruženju (obala rijeke i jezera) i izvode performans pod nazivom  „Ponesite samo fotografije, a ostavite samo otiske stopala“. Izrađuju foto album od fotografija sa terena i prezentuju ga u vidu zidnih novina.  **CSBH jezik i književnost (učenici II razreda)**  Čitaju tekstove i „Voda“ i „Tužni ribolov“ i pojedinačno ih uz podršku nastavnika analiziraju. Usmeno odgovaraju na nastavnikova pitanja o najbitnijim podacima u tekstu: govore je li tekst zanimljiv ili ne, jesu li podaci za njih novi ili ne, jesu li postupci lica u tekstu ispravni ili ne; iznose svoja iskustva o istoj temi; pišu kraći jednostavan tekst, imitirajući pročitani; izrađuju odjeljenjsku knjigu o vodama.  **Prezentacija projektnih aktivnosti u holu škole planirana je za Svjetski dan voda – 22. mart.** |
| **8. Nastavni materijali za podučavanje i učenje** | Računari, projektor, knjige, časopisi, udžbenici, kamera, hamer papir, bojice, radni i anketni listovi. |
| **9. Potrebna materijalna sredstva**  (uključujući troškovnik, ako je potrebno obezbjediti finansijska sredstva) | **/** |
| **10. Očekivani rezultati**  (mjerljivi i dokazljivi, koji proističu iz definiranih aktivnosti) | - Aktivno učešće učenika u realizaciji savremenih tehnika učenja.  - Radovi učenika: PPT, posteri, eseji, zidne novine, odjeljenjska knjiga...  - Inicijativnost i organizacija aktivnosti kako u toku prikupljanja, obrade i prikazivanja podataka na različite načine, tako i vještina prezentovanja dobijenih rezultata u školi na Dan voda. |
| **11. Opis sistema vrednovanja** | - Upitnik/anketa za učenike učesnike projekta  - Upitnik/anketa za učenike koji su prisustvovali prezentovanju rezultata projekta  - Povratna informacija od strane predstavnika lokalne zajednice |
| **12. Evaluacija** | *Sprovodi se nakon implementacije pripremljene pripreme u odnosu na zadani opis sistema vrednovanja (uz dokaze, samoevaluacijski obrazac, analizu evaluacijskih listića za učenike)* |

1. **Predmet/predmeti, Vannastavna/vanškolska aktivnost**
2. **Tema** (za projekt/integrisanu nastavu/aktivnost) / **Obrazovno/ vaspitni ishod** (za predmet)
3. **Ishodi učenja** (iz službenog programa za određeni predmet)
4. **Ključne kompetencije** (aktivnosti učenika i oznaka ishoda učenja KK čijem se postizanju doprinosi kod učenika)
5. **Ciljna grupa**
6. **Broj časova i vremenski period realizacije**
7. **Scenario** (strategije učenja i njihov slijed) te učenikove aktivnosti
8. **Nastavni materijali za podučavanje i učenje** (priručnici, radni listovi, skripte, PPP itd.)
9. **Potrebna materijalna sredstva** (prostor, oprema mediji, rasvjeta, laboratorijski pribor itd.)
10. **Očekivani rezultati** (seminarski rad, istraživanje, baza podataka, izrađen projekt, mapa uma, izrađena prezentacija i njeno predstavljanje ..)
11. **Opis sistema procjenjivanja** (u cilju motivisanosti učenika, razvijanje samoprocjene i mogućnost stvaranja plana sopstvenog učenja u kontekstu osposobljavanja za ključne kompetencije i cjeloživotno učenje)
12. **Evaluacija** (provođenje procjenjivanja ostvarenosti planiranih ishoda učenja te primjenjivosti stečenih znanja, prema definiranim kriterijima)